Għandhom jiġu introdotti regoli tal-UE dwar il-fondi tas-suq monetarju, bil-għan li jingħata sostenn għar-rwol li għandu s-suq ta' €1 triljun fil- finanzjament tal-ekonomija Fis-16 ta' Mejju 2017, il-Kunsill adotta regolament biex tiġi żgurata l- operazzjoni tajba tas-suq tal-finanzjament fuq perjodu qasir. Dan isegwi inizjattivi mill-G20 u l-Bord għall-Istabilità Finanzjarja. "Dawn ir-regoli huma pass importanti fit-titjib tas-superviżjoni u tar-regolamentazzjoni ta' settur li fil-biċċa l-kbira tiegħu mhux regolat", qal Edward Scicluna, ministru għall-finanzi ta' Malta, li bħalissa għandha l-presidenza tal-Kunsill. "Filwaqt li l-fondi tas-suq monetarju huma essenzjali kemm għall-investituri kif ukoll għall-emittenti, il-kriżi wrietna li jistgħu wkoll ikunu vulnerabbli għal xokkijiet." Ir-regolament jistabbilixxi regoli u standards komuni biex: - tiġi żgurata l- istabbiltà fl-istruttura tal-fondi tas-suq monetarju; - jiġi garantit li huma jinvestu f'assi diversifikati tajjeb ta' kwalità tajba tal-kreditu tiżdied il-likwidità tal-fondi tas-suq monetarju, biex jiġi żgurat li jkunu kapaċi jifilħu għal talbiet ta' fidi mhux mistennija. Huwa ġie adottat mingħajr diskussjoni f'laqgħa tal-Kunsill Affarijiet Ġenerali. Il-Parlament Ewropew approva t-test fil-5 ta' April 2017, wara ftehim bejn rappreżentanti tal-Kunsill u tal-Parlament fis-7 ta' Diċembru 2016. Il-biċċa l-kbira tad-dispożizzjonijiet ser japplikaw 12-il xahar wara d-dħul fis-seħħ. Stqarrija għall-istampa dwar il-qbil ta' Diċembru 2016 dwar il-fondi tas-suq monetarju Dikjarazzjoni mil-Lussemburgu dwar ir-regolament tal-2017 dwar fondi tas-suq monetarju Ara l-paġna tal-laqgħa